Diari Oficial de la Generalitat Valenciana


Sumari del DOGV 8862, del 21-07-2020 (2020/5514)

Notificació de la sentència dictada en el procediment ordinari número 251/2018.
-------------------------------------------------------------------------------

### Dades del document

Número de DOGV
:   8862

Data del DOGV
:   21-07-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/5514


Organisme emissor
:   Jutjat de Primera Instància Número 12 de València

Tipus de document
:   Edicte

Notificació de la sentència dictada en el procediment ordinari número 251/2018.   
 [2020/5514]  
En aquest procediment ordinari -000251/2018, seguit a instàncies de Bankia, SA, contra Interoasis, SL i Nuria Junoy Olmos, s'ha dictat la sentència que, literalment, és com segueix:  
  
«Sentència número 241/19  
València, 29 de novembre de 2019  
Lletrada de l'Administració de justícia: Mónica Rubio Solanes.  
M. Angeles Chuliá Cerni, magistrada jutgessa del Jutjat de Primera Instància número 12 de València, he vist aquestes actuacions sobre judici ordinari, seguides a instàncies de Bankia, SA, representada pel procurador el senyor Barbero Giménez i assistida per la lletrada la senyora Vanaclocha Ferrer, contra Interoasis, SL i Nuria Junoy Olmos, en situació de rebel·lia, sobre la reclamació d'una quantitat, en vista dels següents  
Antecedents de fet  
Primer. L'actora que s'indica va formular una demanda de judici ordinari contra les parts demandades mencionades, en què, després d'exposar en paràgrafs separats i numerats els fets i fonaments de dret que es van estimar aplicables, se sol·licitava que es dictara una sentència per la qual: Es declare la resolució del contracte d'arrendament financer de 7/9/10. Es declare que la propietat del bé objecte d'aquest correspon a Bankia, SA i s'impose a la mercantil demandada l'obligació de restituir a l'actora el camió amb número de xassís VLUG4X20009148839 en les instal·lacions síties en el passeig de Castellana, número 89, de Madrid, juntament amb la documentació d'aquest, i es condemne aquesta mercantil i el fiador al pagament de: -69.248,68 euros més els interessos de demora d'aquesta quantitat i la quantitat liquida que resulte d'aplicar una penalització igual a l'import de l'última quota vençuda (1.053,05 euros), exclòs l'impost indirecte, per cada mes o fracció de mes que transcórrega entre la data de resolució i la de la devolució efectiva del bé, amb la qual cosa es decrete la cancel·lació dels assentaments corresponents a la inscripció registral i qualsevol altra relativa al contracte que puga resultar en contradicció amb aquesta resolució, i s'expedisca un manament al Registre de Trànsit, amb imposició de costes a les parts demandades.  
Segon. Admesa a tràmit la demanda, les parts demandades van ser citades a comparéixer, en termes legals, en les actuacions, assistides de lletrat i procurador, i a contestar a la demanda, cosa que no van efectuar dins del termini i en la forma escaient, per la qual cosa van ser declarades en rebel·lia.  
Tercer. L'audiència prèvia va tindre lloc amb la presència de la part actora, que es va ratificar en el seu escrit inicial, i es va admetre la prova, declarada pertinent, consistent en documental. Les actuacions van quedar, doncs, concluses per a sentència.  
Dispositiva  
Estime la demanda interposada per Bankia, SA, contra lnteroasis, SL i Nuria Junoy Olmos:  
Es declara la resolució del contracte d'arrendament financer de 7/9/10. Es declara que la propietat del bé objecte d'aquest correspon a Bankia, SA, i s'imposa a la mercantil demandada l'obligació de restituir a l'actora el camió amb número de xassís VLUG4X20009148839 en les instal·lacions síties en el passeig de Castellana, número 89, de Madrid, juntament amb la documentació d'aquest. Es condemna Interoasis, SL i Nuria Junoy Olmos al pagament de 69.248,68 euros, més els interessos de demora d'aquesta quantitat i la quantitat líquida que resulte d'aplicar-hi una penalització igual a l'import de l'última quota vençuda (1.053,05 euros), exclòs l'impost indirecte, per cada mes o fracció de mes que transcórrega entre la data de resolució i la de la devolució efectiva del bé. Es decreta la cancel·lació dels assentaments corresponents a la inscripció registral que puguen resultar en contradicció amb aquesta resolució, i s'expedirà un manament al Registre de Trànsit, una vegada aquesta resolució siga ferma i a instàncies de la part actora. S'imposen les costes a les parts demandades.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LEC). El recurs s'ha de preparar per mitjà d'un escrit que s'ha de presentar en aquest jutjat, dins del termini de 20 dies hàbils comptats des de l'endemà de la notificació. En aquest, s'han d'exposar les al·legacions en què es base la impugnació, a més d'esmentar la resolució que s'apel·la i els pronunciaments que s'impugnen (art. 458 LEC), i amb l'acreditació prèvia d'haver-se consignat 50 euros en el compte de depòsits i consignacions d'aquest jutjat, amb la indicació sempre en concepte de «recurs», seguit del codi «02 civil-apel·lació», en el qual s'han d'indicar aquests conceptes i codis després dels 16 dígits del compte expedient (separats per un espai), si s'efectua mitjançant una transferència bancària. S'han de realitzar tants ingressos diferenciats com resolucions es recórreguen (disposició addicional 15a LO 1/2009, de 3 de novembre). Així ho dispose i signe.  
I, atés que es desconeix el parador dels demandats, Interoasis, SL i Nuria Junoy Olmos, expedisc aquest edicte a fi que els valga de notificació en deguda forma.  
  
València, 10 de gener de 2020. La lletrada de l'Administració de justícia: Mónica Rubio Solanes.